Fuksiaroosa

Fuksiaroosa ehk fuksiapunane on keskmise tumedusega lillakaspunane särav värvitoon, mis meenutab ilutaime fuksia (Fuchsia) õite värvust. Ei ole spektrivärvus, asub CIE värvsusdiagrammil purpurjoonel.

Fuksiatel leidub õisi nii punakamas ja kui ka lillakamas toonis, kõrvale jättes mõnede sortide lausa heleroosad õied. Prantsuskeelses kirjanduses domineeris selle värvitooni nimetusena 20. sajandi alguseni fuksiapunane (rouge fuchsia), edaspidi kuni praeguse ajani fuksiaroosa (rose fuchsia) ja seda seostatakse pigem magentapunasele lähedase värvigammaga.

Fuksia nimest tuletati ka nimetus ühele esimestest aniliinvärvainetest, ereda lillakasroosa värvusega fuksiinile, mille patenteeris 1859. aastal prantsuse keemik François-Emmanuel Verguin. Sama värvaine on andnud ka nimetuse trükinduses kasutatavale standardsele protsessvärvile magentale. Eesti keeles hõlmab värvinimetus "fuksiaroosa" laiemat hulka värvitoone kui värvinimetus "magentapunane": viimatinimetatu tähistab ainult üht neljavärvitrüki standardile vastavat värvitooni. Üldistavalt võib fuksiaroosadeks toonideks nimetada nii magentapunast kui ka Muhumaa rahvariietes kasutatud kiperoosat. Inglise ja prantsuse keeles võidakse värvinimetust "fuksiaroosa" käsitleda magentapunase sünonüüminahttps://en.wiktionary.org/wiki/fuchsia.

Veebivärv Fuchsia on aditiivse värvisünteesi sekundaarvärvus, ere külmapoolne lillakasroosa toon, mida ei saa neljavärvitrükis reprodutseerida. Värvisüsteemides, mis seovad aditiivse ja subtraktiivse värvisünteesi primaarvärvused ühele värviringile, samastatakse fuksiaroosa magentapunasega.

 Pildid 

 Variatsioonid 
Prantsuskeelne värvinimetuste portaal pourpre.com annab fuksiaroosa (fuchsia) vasteks toonivahemiku erkpunasest külma violetja erkroosani  Fuchsia. - pourpre.com.

Veebivärv Fuchsia, üks veebivärvide 16 standardsest värvitoonist, on külm lillakas erkroosa  Fuchsia. - htmlcolorcodes.com, Fuchsia pink kassinaerilillaga sarnanev hele lillakasroosa  https://www.colorhexa.com/ff77ff, Royal fuchsia punakaslilla  https://www.colorhexa.com/ca2c92, Deep fuchsia sellest lillakam  https://www.colorhexa.com/c154c1 ja Antique fuchsia murtud violett  https://www.colorhexa.com/915c83.

 Kasutamine 
Sisekujunduses kuulub fuksiaroosa värvide hulka, mida soovitatakse pigem vältida, sest kirka ja intensiivse toonina ei lase see valgusel ruumis mõjule pääseda.

Värvinimetust on kasutatud eesti keeles peaasjalikult tekstiilide kohtahttps://epood.saara.ee/pood/fuksiaroosa. Moes seostatakse fuksiaroosa taastulekut 1970. aastate stiiligahttps://www.femme.ee/mood/moemaailmas-domineerib-70ndate-stiil, seda peetakse atraktiivseks, tähelepanu äratavaks ja seksikaks värvikshttps://leht.postimees.ee/4089695/koige-seksikam-varv-fuksiahttps://www.ohtuleht.ee/222242/roosa-on-jalle-moes.

 Vaata ka 
 Muhu roosa
 Magentapunane
 Barbiroosa
 Kompvekiroosa

 Viited 

Kategooria:Punased värvitoonid
Kategooria:Roosad värvitoonid